ai4bharat/Pralekha huggingface dataset:
وزارت ماہی پروری، مویشی پروری و ڈیری
محکمہ ماہی پروری نے 75 ویں آزادی کا امرت مہوتسو کے موقع پر ‘ساگر پرکرما’ پروگرام کا آغاز کیا
‘ساگر پرکرما’ کا مقصد ماہی گیروں اور دیگر اسٹیک ہولڈرز کے مسائل کو حل کرنا اور ان کی معاشی ترقی کی سہولت بہم پہنچانا ہے
ماہی گیری، مویشی پروری اور ڈیری کےمرکزی وزیر جناب پرشوتم روپالا نے آج راجیہ سبھا میں ایک تحریری جواب میں بتایا کہ حکومت ہند کی ماہی پروری،مویشی پروری اور ڈیری کی وزارت کے محکمہ ماہی پروری نے 75 ویں آزادی کا امرت مہوتسو کے موقع پر 'ساگر پرکرما' پروگرام شروع کیا ہے۔ ساگر پرکرما پروگرام کا انعقاد پہلے سے طے شدہ سمندری راستے سے کیا جا رہا ہے جس میں ساحلی ریاستوں/ مرکز کے زیر انتظام علاقوں کا احاطہ کیا گیا ہے۔ 'ساگر پرکرما' کے بنیادی مقاصد ہیں  ماہی گیروں، ساحلی برادریوں اور اسٹیک ہولڈرز کے ساتھ بات چیت کو آسان بنانا تاکہ حکومت کی طرف سے نافذ کی جانے والی ماہی گیری سے متعلق مختلف اسکیموں اور پروگراموں کی معلومات کو عام کیا جا سکے۔  تمام ماہی پروروں، ماہی کاشتکار اور متعلقہ اسٹیک ہولڈر کے ساتھ آتم نربھر بھارت کی روح کے طور پراظہار یکجہتی۔  ملک کی غذائی تحفظ کے لئے سمندری ماہی گیری کے وسائل کے استعمال اورساحلی ماہی گیر برادریوں کے ذریعہ معاش کے درمیان پائیدار توازن پر توجہ مرکوز کرتے ہوئے ذمہ دار ماہی گیری کو فروغ دینا اور  سمندری ماحولیاتی نظام کو محفوظ رکھنا ۔
ساحلی علاقوں میں ماہی گیروں، ماہی گیروں کی برادریوں اور اسٹیک ہولڈرز کو حکومت کی طرف سے لاگو کی جانے والی مختلف فائدہ مند اسکیموں اور پروگراموں کے بارے میں آگاہی سے مستفید ہوسکتے ہیں اور انہیں اپنائے جانے والے بہترین طریقوں کی نمائش کے ساتھ فائدہ پہنچانے کا امکان ہے۔ 'ساگر پرکرما' کے دوران منعقد کیے جانے والے بات چیت کے پروگراموں کا مقصد ماہی گیروں اور دیگر اسٹیک ہولڈرز کے مسائل کو حل کرنا اور حکومت ہند کی طرف سے نافذ کی جانے والی ماہی گیری کی مختلف اسکیموں اور پروگراموں کے ذریعے ان کی معاشی ترقی کو آسان بنانا ہے، جیسے 'پردھان منتری متسیا سمپدا یوجنا'۔ ' جو کہ ماہی گیری کے شعبے میں 20,050 کروڑ روپے کی اب تک کی سب سے زیادہ تخمینی سرمایہ کاری،19-2018 سے نافذ کردہ 7522.48 کروڑ روپے کے'فشریز اینڈ ایکوا کلچر انفراسٹرکچر ڈیولپمنٹ فنڈ'  کے ساتھ ایک فلیگ شپ اسکیم ہے جس کا مقصد اہل اداروں کو رعایتی مالیات فراہم کرنا اور کسان کریڈٹ کارڈ  کی سہولت بہم پہنچانا ہے جسے ماہی گیروں اورماہی کاشتکاروں کے لئے 2018.19 سے توسیع دی گئی ہے۔ ماہی گیری کے شعبے کی اسکیموں اور پروگراموں کے علاوہ، ’ساگر پرکرما‘ پروگرام حکومت ہند کی دیگر مختلف اسکیموں اور پروگراموں کے بارے میں بیداری پیدا کرنے کا تصور پیش کرتا ہے۔
ش ح۔ا ک - ج
Uno-1298
(Visitor Counter : 62
پینے کے پانی اور صفائی ستھرائی کی وزارت
بھارت میں صفائی ستھرائی مشن کے تحت دیہی صفائی احاطہ 85فیصد سے تجاوز کرگیا
نئی دہلی ،11جون : دنیا کے سب سے بڑے برتاؤتبدیلی پروگرام کے ، سووچھ بھارت مشن کے تحت، ہندوستان میں دیہی صفائی ستھرائی کے عمل کا احاطہ 85فیصدتجاوزکرگیاہے ۔ دیہی برادریوں کو سرگرم بنانے کی وجہ سے دیہی بھارت میں 7.4کروڑبیت الخلأ تعمیر کئے گئے جس کے نتیجے میں 3.8لاکھ سے زائد گاوؤں اور 391اضلاع کھلے میں رفع حاجت سے پاک  قراردیے گئے ہیں ۔
یہ اہم ہے کیونکہ سووچھ بھارت مشن  کے تحت مشن شروع کئے جانے کے وقت سے کوریج بڑھ کر دوگنا سے زائد ہوگیاہے ۔
ایک آزاد ایجنسی کے ذریعہ کی گئی تصدیق کے مطابق حال میں 6000سے زائد گاوؤں میں 90ہزار کنبوں پر کرائے گئے سروے میں بیت الخلائ کا استعمال 93.4فیصد پایاگیا ۔2017 میں کوالٹی کونسل آف انڈیا کے ذریعہ آزادانہ طورپرکرائے گئے دو جائزوں میں بیت الخلا ٔ کا استعمال بالترتیب 91فیصد اور 95فیصد پایاگیا ۔ یہ کامیابی سووچھ بھارت مشن کے ذریعہ صفائی کے معاملے میں ایک علیحدہ نظریہ اپنانے کے طفیل حاصل ہوئی ہے ۔
سووچھ بھارت مشن ملک کا پہلا صفائی ستھرائی پروگرام ہے ، جس کا مقصدآوٹ پٹ  کی جگہ پر نتیجہ  کاتخمینہ لگاناہے ۔ سووچھ بھارت مشن کا زورزمینی سطح پر دیہی صفائی ستھرائی کے برتاؤ میں تبدیلی لاناہے ۔ اس سلسلے میں ہوئی پیش رفت کی سختی سے جانچ پڑتال کی جاتی ہے ۔ سووچھ بھارت مشن کا ایک عوامی تحریک ہے اورعوامی شراکت داری کی وجہ سے مشن کے تحت اس کی کامیابی دیکھی جارہی ہے ۔ مشن اکتوبر ، 2019تک بھارت کو اوڈی ایف بنانے کے لئے طے شدہ راستے پرہے ۔
صحت اور خاندانی بہبود کی وزارت
قومی ایڈز کنٹرول تنظیم نے ایڈز کے بارے میں بیداری پیدا کرنے کے لیے، اُڈیشہ کے شہر بھونیشور کے کلنگا اسٹیڈیم میں انسانوں پر مشتمل سب سے بڑی ریڈ ربن چین تشکیل دی
اڈیشہ حکومت کے صحت اور خاندانی بہبود کے محکمہ کے تحت ، اڈیشہ ریاست کی ایڈز کو کنٹرول کرنے والی سوسائٹی نے قومی ایڈز کنٹرول تنظیم  کی قیادت میں کھیل کود اور نوجوانوں سے متعلق خدمات اور ہاکی انڈیا کے محکمہ کے تعاون سے، 19 جنوری 2023 کو اڈیشہ میں بھونیشور کے کلنگا اسٹیڈیم کی ایسٹ گیلری میں انسانوں پر مشتمل ’سب سے بڑی ریڈ ربن چین ‘ تشکیل دے کر، ایچ آئی وی ایڈز کے بارے میں بیداری پیدا کرنے سے متعلق ایک پروگرام کا انعقاد کیا۔ گیلری میں موجود تماشائیوں میں مختلف اسکولوں کے 4,800 طلباء، اور مختلف کالجوں کے ریڈ ربن کلب کے اراکین، کمیونٹی کے افراد اور مشن شکتی محکمہ کے شرکا شامل تھے۔
نیشنل ایڈز کنٹرول پروگرام کے تحت حالیہ ثبوتوں کے مطابق، اڈیشہ ریاست میں ایچ آئی وی کا کم پھیلاؤ جاری ہے جس میں بالغوں کی تعداد 0.14 فیصد ہے اور ایک اندازے کے مطابق 52,108 لوگ ایچ آئی وی  سے متاثر ہیں۔ تاہم، ریاست میں ایچ آئی وی سے متاثرہ افراد میں سے صرف نصف ہی ،اینٹی ریٹرو وائرل علاج  کروارہے ہیں۔ 2030 تک صحت عامہ کے خطرے کے طور پر ایڈز کو ختم کرنے سے متعلق 3.3 کے پائیدار ترقیاتی ہدف کو حاصل کرنے کے لیے، قومی ایڈز کنٹرول پروگرام کی سرپرستی میں پیش کی جانے والی طبی خدمات کے بارے میں عام لوگوں کے ساتھ ساتھ اُڈیشہ میں اس بیماری سے متاثر ہونےو الے ہائی رسک گروپس کے مابین بیداری پیدا کرنے کی سرگرمیوں کو تقویت دی جا رہی ہے۔
درج ذیل دو میچوں کے دوران یہ چین قائم کی گئیں :-
ملائیشیا بمقابلہ نیوزی لینڈ دوپہر 01:00 بجے
نیدرلینڈس بمقابلہ چلی سہ پہر 3:00 بجے
اس لمحے کو دنیا بھر میں لاکھوں شائقین نے اسٹار اسپورٹس اینڈ ڈزنی + ہاٹ اسٹار جیسے سرکاری نشریاتی ساجھیداروں کے ذریعہ دوپہر 12:30 سے لائیو اسٹریمنگ کے ذریعے دیکھا۔ گیلری میں انسانوں پر مشتمل ’سب سے بڑی ریڈ ربن چین‘ کی تشکیل کے ساتھ ساتھ، ایچ آئی وی/ایڈز اور نیشنل ایڈز ٹول فری ہیلپ لائن - 1097 سے متعلق پیغامات کو پھیلانے کے لیے آڈیو ویژول مواد کی تشہیر کی گئی۔
اس تقریب کی بدولت اسٹیڈیم کے اندر موجود 25,000 سے زیادہ شائقین اور ٹیلی ویژن اور اوور دی ٹاپ پلیٹ فارمز کے ذریعے دنیا بھر کے لاکھوں ورچوئل سامعین بہت متاثر ہوئے۔
ا قتصادی امور کی کابینہ کمیٹی
کابینہ نے نئے گرین فیلڈ ہوائی اڈہ دھولیرا، احمد آباد کی ترقی کو منظوری دی
کابینہ نے نیو گرین فیلڈ ہوائی اڈہ دھولیرا، احمد آباد کی ترقی کو منظوری دی۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی نے 1305 کروڑ روپے کی تخمینی لاگت سے گجرات کے دھولیرا میں نیو گرین فیلڈ ہوائی اڈے کے پہلے مرحلے کی ترقی کی تجویز کو منظوری دی ہے، جسے 48 مہینے میں مکمل کیا جائے گا۔
اس پروجیکٹ کو دھولیرا انٹرنیشنل ایئرپورٹ کمپنی لمیٹڈ  کے ذریعے لاگو کیا جا رہا ہے، جو کہ ایک جوائنٹ وینچر کمپنی ہے جس میں ایئرپورٹس اتھارٹی آف انڈیا ، حکومت گجرات  اور نیشنل انڈسٹریل کوریڈور ڈیولپمنٹ اینڈ امپلیمینٹیشن ٹرسٹ  شامل ہیں جن کی ایکویٹی کا تناسب 51:33:16 ہے۔
دھولیرا ہوائی اڈہ ڈھولیرا اسپیشل انویسٹمنٹ ریجن  سے مسافروں اور کارگو ٹریفک کو حاصل کے گا اور توقع ہے کہ صنعتی علاقے کی خدمت کے لیے ایک بڑا کارگو مرکز بن جائے گا۔ یہ ہوائی اڈہ قریبی علاقے کی طلب کو بھی پورا کرے گا اور احمد آباد کے دوسرے ہوائی اڈے کے طور پر کام کرے گا۔
دھولیرا کا نیا گرین فیلڈ ہوائی اڈہ احمد آباد، ہوائی اڈے سے 80 کلومیٹر کے فاصلے پر واقع ہے۔ ہوائی اڈے کو سال 2025-26 سے شروع کرنے کا منصوبہ بنایا گیا ہے اور مسافروں کی آمد و رفت کا ابتدائی تخمینہ سالانہ 3 لاکھ مسافروں کا ہے، جو 20 سال کے عرصے میں بڑھ کر 23 لاکھ ہو جائے گا۔ سالانہ کارگو ٹریفک کا تخمینہ بھی سال 2025-26 سے 20,000 ٹن ہے، جو 20 سال کے عرصے میں بڑھ کر 2,73,000 ٹن ہو جائے گا۔
وزیراعظم کا دفتر
وزیر اعظم نے افغانستان میں زلزلے سے ہونے والے جانی نقصان پر تعزیت کا اظہار کیا
وزیر اعظم جناب نریندر مودی نے افغانستان میں زلزلے سے ہونے والے جانی نقصان پر تعزیت کا اظہار کیا ہے۔
وزیر اعظم نے ٹویٹ کیا
”آج افغانستان میں آنے والے تباہ کن زلزلے کی خبر سے گہرا دکھ ہوا۔ قیمتی جانوں کے ضیاع پر میں دل کی گہرائی سے افسوس کا اظہار کرتا ہوں۔
ہندوستان اس مشکل وقت میں افغانستان کے لوگوں کے ساتھ کھڑا ہے اور جلد از جلد تمام ممکنہ آفات سے متعلق امدادی سامان فراہم کرنے کے لیے تیار ہے۔“
کامرس اور صنعت کی وزارتہ
‘‘نئی غیر ملکی تجارتی پالیسی26-2021’’ سے متعلق صنعت و تجارت کی پارلیمانی مشاوراتی کمیٹی کی میٹنگ منعقد
آج ‘‘نئی غیر ملکی تجارتی پالیسی26-2021’’کے موضوع پر کامرس اور تجارت کی وزارت کی پارلیمانی مشاوراتی کمیٹی کی میٹنگ منعقد ہوئی۔ اس میٹنگ کی صدارت کامرس اور صنعت کے وزیر مملکت جناب ہردیپ سنگھ پوری نے کی اور اس میں اراکین پارلیمان اور وزارت کے سینئر حکام نے شرکت کی۔
اراکین پارلیمان کو بیرونی تجارتی پالیسیکے بارے میں تفصیلات سے آگاہ کرایا گیا۔ہندوستان کی بیرونی تجارتی پالیسی پانچ سال کے لئے وضع کی جاتی ہے۔ایف ٹی پی 20-2015، یکم اپریل 2015ء کو نافذ العمل ہوئی اور اسے کووڈ -19وباء کے باعث اسے31 مارچ 2021ء تک ایک سال کی توسیع دی گئی۔
یہ مطلع کیا گیا کہ نئی ایف ٹی پی یکم اپریل 2021ء سے ، پانچ برس کی مدت کے لئے نافذ کی جائے گی اور بین الاقوامی تجارت کے شعبے میں ہندوستان کو ایک قائد بنانے کے لئے جدوجہد کرے گی نیزشرح نمو اور روزگار کے لئے مرچنڈائز اور خدمات کی برآمدات کے ذریعے ماحصل کو چینلائز کرے گی، جس کا مقصد ہندوستان کو 5کھرب ڈالر کی معیشت بنانا ہے۔ایک سرگرم مدت میں ہندوستان کو پانچ ارب امریکی ڈالر کا ہدف حاصل کرنے کا ایک کلیدی وسیلہ برآمدات کو ، مرچنڈائز اور خدمات، دونوں شعبوں میں مستحکم کرنا ہے، جو سلسلے وار طورسے اندرون ملک اور بیرون ملک ان رکاوٹوں پر توجہ دے کر حاصل کیا جاسکتا ہے، جو پالیسی ، ضابطے اور لین دین کی لاگت کو کم کرنے کے لئے فعالی طریقہ کار سے متعلق ہیں نیز اس مقصد کو کاروبار کرنے میں آسانی کو فروغ دے کر ، مؤثر ، کفایت شعار اور باقاعدہ لوجسٹکس کے ذریعے ایک کفایت شعار ماحول وضع نیز بنیادی ڈھانچے سے افادیت حاصل کرکے پورا کیا جاسکتا ہے۔سرکار کے ذریعے مؤثر بنیادی ڈھانچہ جاتی مدد کے ساتھ تعاون سے اندرون ملک مینوفیکچرنگ اور خدمات کے شعبے کی کارروائیوں میں بہتری سے ہندوستان کے اندر عدم توازن کو درست کرنے میں مدد ملے گی اور اسے تجارتی پالیسی میں شامل کیاجاسکے گا۔
اس بات سے مطلع کیا گیا کہ ضلعی برآمداتی ہب اقدام نئی ایف ٹی پی کا ایک اہم عنصر ثابت ہوگا۔ کامرس کے محکمے نے ڈی جی ایف ٹی کے علاقائی حکام کے ساتھ ریاستوں نیز مرکز کے زیر انتظام حکومتوں سے رابطہ کرکے اس اقدام کو اضلاع میں آگے بڑھانے کے لئے کہا ہے، تاکہ اس کے نفاذ کو مرحلہ وار طریقے پر پورا کیاجاسکے۔اس کا مقصد برآمداتی ہب کے طورپر اس کے امکانات حاصل کرنے کی غرض سے، ملک کے ہر ضلع میں، امکانات کو متحرک کرنے کے مقصد کو حاصل کرنا ہے۔
نئی غیر ملکی تجارتی پالیسی کی تشکیل کے لئے ساجھیداروں کے ساتھ میٹنگیں منعقد کی جارہی ہیں۔دسمبر 2020ء میں تجارتی بورڈ کی میٹنگ ہوئی، جس میں ریاستی سرکاروں اور دیگر ساجھیداروں کا ماحصل وصول کیا گیا۔مزید میٹنگیں بھی منعقد کی گئیں، جو چیمبر آف کامرس ، صنعتی ایسوسی ایشنوں اور برآمداتی فروغ کی کونسلوں میں میٹنگیں منعقد ہوئیں، جس میں ان سے تفصیلات فراہم کرنے کو کہا گیا۔مختلف ساجھیداروں کی جانب سے تجویزات مدعو کرنے کی غرض سے ایک تجارتی نوٹس جاری کیاگیا،جس کے نتیجے میں 2000 سے زیادہ تجاویز موصول ہوچکی ہیں۔ نئی غیر ملکی تجارتی پالیسی تشکیل دیتے وقت ان تمام تجاویز کا مطالعہ کیا جائے گا۔
آج کی میٹنگ میں اراکین پارلیمان نے نئی غیر ملکی تجارتی پالیسی 26-2021ء سے متعلق قابل قدر تجاویز فراہم کیں۔ وزیر مملکت جناب پوری نے اراکین پارلیمان کے مختلف ماحصل اور تجاویز کا خیر مقدم کیا اور مطلع کیا کہ نئی ایف ٹی پی تیار کرتے وقت وزارت ان پر غور کرے گی۔ جناب پوری نے تمام اراکین پارلیمان کو دعوت دی کہ وہ مزید ماحصل اور تجاویز فراہم کریں۔
وزیراعظم کا دفتر
وزیر اعظم نے تھروولّوور دن کے موقع پر تھروولّوور کو خراج عقیدت پیش کیا
وزیر اعظم نے تھروولّوور کے دن کے موقع پر تھروولّوور کو خراج عقیدت پیش کیا او ان کے عظیم نظریات اور خیالات کو یاد کیا ۔وزیر اعظم نے نوجوانوں پر زور دیا کہ وہ کورل کا مطالعہ کریں ۔
وزیر اعظم نے ٹوئیٹ کیا :
’’ تھروولّوور دن کے موقع پر میں دانشور تھروولّوور کو خراج عقیدت پیش کرتا ہوں اور ان کے عظیم نظریات او ر خیالات کو یاد کرتا ہوں ۔اپنی نوعیت کے لحاظ سے متنوع ، وہ ہر مکتبہ فکر کے لوگوں کے لئے ترغیب کا ایک اہم ذریعہ ہیں۔ میں نوجوانوں پر بھی زور دوں گا کہ وہ کورل کا مطالعہ کریں۔‘‘
قانون اور انصاف کی وزارت
انکم ٹیکس ٹریبونل ، آئی ٹی اے ٹی نے پہلی مرتبہ ویڈیو کانفرنسنگ کے ذریعے سماعت کی
نئی دہلی:24 اپریل 2020:انکم ٹیکس ایپلیٹ ٹریبونل  کی ایک ڈویزن بنچ نے ٹریبونل کے صدر جسٹس پی پی بھٹ کی صدارت میں ویب پر مبنی ویڈیو کانفرنسنگ کے ذریعے ایک انتہائی ضروری روک لگانے سے متعلق پٹیشن کی سماعت کی اور اس کا نپٹارہ کیا۔ اس عدالت کے 79 برس کی تاریخ میں اس طرح کا یہ پہلا موقع ہے۔ درخواست پر سنوائی آئی ٹیٹ ممبئی کی دو رکنی بنچ نے کی جس میں اپنے گھر کے دفتر سے ویڈیو کانفرنسنگ کے ذریعے جسٹس بھٹ اور آئی ٹیٹ کے نائب صدر جناب پرمود کمار شامل ہوئے۔ کووڈ-19 لاک ڈاؤن کے سبب آئی ٹیٹ بند ہے۔ شولا پور میں واقع پندھیش انفراکون پرائیویٹ لمیٹیڈ شکایت کنندہ نے انکم ٹیکس ممبئی کے ذریعے اسسمنٹ سال 2011-2010 کے لئے 2.91 کروڑ روپئے کی بقایا جات کی وصولی کی ایک نوٹس پر روک لگانے کیلئے فوری سماعت کی اپیل کی تھی۔ اس کمپنی نے پہلے بامبے ہائی کورٹ سے رجوع کیا تھا لیکن کمپنی کو آئی ٹیٹ سے پہلے رجوع کرنے کا حکم دیا گیا تھا۔ اس پر روک لگانے کو منظوری دیتے ہوئے آئی ٹیٹ کی بنچ نے بینکروں اور کمپنی کے قرضداروں پر ریونیو حکام کے ذریعے جاری کردہ تمام نوٹس کو معطل کردیا۔ ڈپارٹمنٹ کے نمائندے جو کہ تعینات کے دوران موجود تھے انہیں بنچ کے ذریعے ہدایت دی گئی کہ وہ اس روک سے متعلق حکم نامے کو ایسیسنگ آفیسر / علاقائی افسر کو مطلع کریں۔ اس درمیان بنچ نے حکم دیا کہ کمپنی کی متعلقہ اپیل پر وہ بغیرباری کے 8جون 2020 کو سنوائی کرے گی۔
آئی ٹیٹ کی شاخیں 27 مقامات پر واقع ہیں جو ویڈیو کانفرنسنگ کے ذریعے ضرورت پڑنے پر اسسمنٹ کرنے یا ریونیو محکمے کے ضروری معاملات کی درخواستوں پر اسی طرح سنوائی کرسکتاہے۔
م ن۔م ع۔ ع ن
U NO- 2033
(Visitor Counter : 123
نوجوانوں کے امور اور کھیل کود کی وزارت
کھیلوں کے مرکزی وزیر انوراگ سنگھ ٹھاکرنے ایشیا یوتھ اور جونیئر ویٹ لفٹنگ چمپئن شپ 2023 کا افتتاح کیاجو آج گریٹر نوئیڈا میں ہندوستان کی میزبانی میں پہلی مرتبہ منعقد ہورہا ہے
نوجوانوں کے اُمور اور کھیلوں کےمرکزی وزیر جناب انوراگ سنگھ ٹھاکر نےآج ایشیا یوتھ اور جونیئر ویٹ لفٹنگ چمپئن شپ کاافتتاح کیاجو آج گریٹر نوئیڈا کی گوتم بدھ یونیورسٹی میں پہلی بار ہندوستان کی میزبانی میں منعقد ہورہاہے۔
اس بین الاقوامی چمپئن شپ میں 30 سے زیادہ ہندوستانی ویٹ لفٹر نیز کئی کھیلو انڈیا ایتھلیٹ شرکت کریں گے جنہوں نے ماضی میں 61 تمغے جیت کر ویٹ لفٹنگ کامن ویلتھ چمپئن شپ میں اپنی بہترین کارکردگی کی بدولت ہندوستان کانام روشن کیا۔
اس چمپئن شپ کے بارے میں بات کرتے ہوئے جناب انوراگ سنگھ ٹھاکر نے کہا کہ مجھے بہت خوشی ہے کہ ہندوستان اس پُروقار تقریب کی میزبانی کے فرائض انجام دے رہاہے جہاں ایشیائی خطے سے 15 سےزیادہ ممالک، 200 ایتھلیٹ اور 50 سےزیادہ تکنیکی اسٹاف اور کوچیز شرکت کررہے ہیں۔ ان جیسی تقریبات سے مستقبل میں کھیلوں کو اور زیادہ کامیاب بنانےمیں مدد ملے گی اور یہ مستقبل میں کھیلوں کی کامیابی کیلئے ریڑھ کی ہڈی ثابت ہوں گے۔ میں اس تقریب میں شرکت کرنے والے سبھی ایتھلیٹ کے تئیں اپنی نیک خواہشات پیش کرتا ہوں۔
ویٹ لفٹنگ فیڈریشن آف انڈیا کی ستائش کرتےہوئے جناب انوراگ سنگھ ٹھاکر نے کہا کہ میں جانتا ہوں کہ ایک مختصر وقت کے اندر اس طرح کی بڑی چمپئن شپ کی میزبانی کرناآسان نہیں ہے لیکن جب قوت ارادی ہو تو راستہ آسان ہوجاتا ہے اور صدر سہدیو یادو کی قیادت میں ویٹ لفٹنگ فیڈریشن سے اسے ثابت کردیا ہے۔
وزیر موصوف نے کرنم ملیشوری ، میرابائی چانو جیسی بہترین ہندستانی ویٹ لفٹروں کی کامیابی کے بارے میں بھی بات کی جنہوں نے نوجوان ایتھلیٹ کو تحریک دی تاکہ وہ زیادہ قوت سے مقابلوں میں حصہ لے سکیں۔ انہوں نے مارٹینا دیوی ، ہرشادا گرود اور دھنش لوگاناتھن جیسی ایتھلیٹس کو بھی مبارکباد دی جنہوں نے کھیلو انڈیا گیمس میں تمغے جیتے اور اعلیٰ سطح پر بھی دیگر تمغے حاصل کیے ۔
ایشیا یوتھ اور جونیئر ویٹ لفٹنگ چمپئن شپ 28 جولائی سے شروع ہوکر 5 اگست 2023کو اختتام پذیر ہوجائیگی۔
۔۔۔۔۔۔۔۔۔۔۔
ش ح۔ ح ا۔ع ن

(Visitor Counter : 37
وزارت ماہی پروری، مویشی پروری و ڈیری
ماہی پروری، مویشی پروری اور ڈیری کے مرکزی وزیر پرشوتم روپالانے امنگوں والے ضلع کے پروگرام کے تحت آسام کا دورہ کیا، جس کے ذریعے ضلعوں کی زمینی صورتحال کو سمجھا جا سکے اور پسماندہ ضلعوں کی سماجی، اقتصادی صورتحال میں بہتری لانے کے لئے انہیں مدد فراہم کی جا سکے
جناب روپالا نے ماہی پروری کے شعبے کی ترقی کے لئے مستفیضین اور دیگر فریقوں کے ساتھ بات چیت کی
جائزہ میٹنگ پروگرام میں ماہی پروری کے شعبے کا احاطہ کرنے والے دور رَس اثرات کے ساتھ جامع طریقے سے کئی ترقیاتی مسائل کا حل تلاش کرنے کی بات کی گئی
ماہی پروری، مویشی پروری اور ڈیری کے مرکزی وزیر پرشوتم روپالا نے 16 اپریل 2023 کو شروع ہوئے ‘‘ امنگوں والے ضلع پروگرام’’ کے لئے گوہاٹی، آسام کا دورہ کیا، جس کا اختتام 17 ؍اپریل 2023 کو دیگر کام سمیت ماہی پروری کے شعبے کی ترقی کا جائزہ اور مضبوطی کے نقطۂ نظر اور مقاصد کے ساتھ ختم ہوا۔ وزیر موصوف نے ماہی پروری کے شعبے کی ترقی کے لئے مستفیدین اور دیگر فریقوں کے ساتھ بات چیت کی۔
جناب پرشوتم روپالا کا یہ پروگرام امنگوں والے ضلع پروگرام کے تحت زمینی صورتحال کو سمجھنے اور مختلف پہلوؤں پر جانکاری مشترک کرتےہوئے سب سے پسماندہ ضلعوں کی سماجی – اقتصادی صورتحال میں بہتری لانے میں ان کی مدد کے لئے تھا۔ یہ پروگرام ماہی پروری شعبے کی ترقی کے سلسلے میں زراعت، بنیادی ڈھانچے وغیرہ جیسے سماجی – اقتصادی موضوعات کے تحت مختلف امور پر توجہ مرکوز کرتے ہوئے نافذ کیاگیا۔
جناب پرشوتم روپالا نے بار پیٹا، بَری بری جھار اور ہاؤلی جیسے مختلف مقامات پر مچھلی کسانوں، ماہی گیروں اور دیگر معزز افراد ؍ افسران، پی ایم ایم ایس وائی اور کے سی سی ، کے مستفیضین کے ساتھ بات چیت کی ۔ انہوں نے آسام سمیت ریاستوں اور مرکز کے زیر انتظام علاقوں میں پی ایم ایم ایس وائی اسکیم کے نفاذ پر روشنی ڈالی اور اِن پر تفصیلی بات چیت کی، جس سے مستفیدین، ماہی گیروں، مچھلی کسانوں اور دیگر فریقوں کو پی ایم ایم ایس وائی اور کسان کریڈٹ کارڈ  جیسے پروگراموں کو اپنانے سے فائدہ پہنچایا جا سکتا ہے۔ انہوں نے پردھان منتری متسیہ سمپدا یوجنا  اور دیگر ہمہ جہت نیلگوں انقلاب کی کوششوں کے سلسلے میں مچھلی کی پیداوار اور پیداواریت  بڑھانے پر زور دیا۔ ساتھ ہی انہوں نے مستقبل میں مچھلی کسانوں اور متعلقہ سرگرمیوں کے لئے کے سی سی کے فوائد کا استعمال کرنے کی بات کی۔ انہوں نے رضاکاروں سے پی ایم ایم ایس وائی ، کے سی سی جیسی اسکیموں کے لئے بیداری بڑھانے میں مدد کرنے کی بھی درخواست کی، جس سے مستفیضین اس کا فائدہ اٹھا سکیں۔
اس کے علاوہ مرکزی وزیر جناب پرشوتم روپالا نےزمینی مسائل کو بہتر طریقے سے سمجھنے کے لئے موسیٰ جنگل، مانس نیشنل پارک بار پیٹا، بکری فارم، بربری جھار، جناب ہیمنت ڈیکا کے ماہی پروری کے فارم، بار پیٹا اور تغذیاتی بازآبادکاری مرکز، ہاؤلی کا دورہ کیا۔
مرکزی وزیر جناب پرشوتم روپالا نے مستفیدین ، مچھلی پالنے والوں اور ماہی گیروں کے ساتھ بات چیت کی۔ اس بات چیت میں انہوں نے لوگوں کے ساتھ درپیش مسائل سے باہر نکلنے کی بات کی اور کہا کہ ماہی پروری کی ترقی میں بہتری لانے کے لئے کام کیا جائے گا۔
جائزہ میٹنگ پروگرام آنے والی نسلوں پر طویل مدتی اثرات ڈالے گا اور ماہی پروری کے شعبے کا احاطہ کرنے والے دور رس اثرات کے ساتھ وسیع طور پر کئی ترقیاتی امور کے ساتھ ساتھ مسائل کو بھی حل کرے گا۔
نائب صدر جمہوریہ ہند کا سکریٹریٹ
نائب صدرجمہوریہ 14 مئی کو راجستھان جائیں گے
نائب صدر جمہوریہ، ناگور کے میڑتا شہر میں سابق مرکزی وزیر آنجہانی جناب ناتھو رام مردھا کے مجسمے کی نقاب کشائی کریں گے
نائب صدرجمہوریہ جناب جگدیپ دھنکڑ 14 مئی 2023 کو راجستھان  جائیں گے۔
نائب صدرجمہوریہ پشکر میں مقدس برہما مندر اور شری جاٹ شوا مندر میں پوجا پاٹھ کریں گے۔
بعد ازاں نائب صدر جمہوریہ ناگور کے کھرنول جائیں گے، جو معروف اور قابل احترام سماجی مصلح ویر تیجاجی کی جائے پیدائش ہے۔
اس کے بعد دن میں نائب صدر جمہوریہ سابق مرکزی وزیر آنجہانی جناب ناتھو رام مردھا کے مجسمے کی نقاب کشائی کے لئے ناگور کے شہر میں میڑتا جائیں گے۔
معروف مجاہد آزادی اور ناگور کی کسان برادری سے تعلق رکھنے والے ممتاز لیڈر آنجہانی جناب ناتھورام مردھا 6 مرتبہ لوک سبھا کے رکن رہے ہیں اور انہوں نے 80-1979 اور 90-1989 تک مرکزی وزیر کے طورپر اپنی خدمات انجام دیں ۔ انہوں نے قومی زرعی پرائسز کمیشن کے چیئر مین کے طورپر بھی خدمات انجام دیں ۔وہ راجستھان کی قانون ساز اسمبلی کے چار مرتبہ رکن بھی رہے اور انہوں نے راجستھان حکومت میں کابینہ کے وزیر کے طورپر بھی اپنی خدمات انجام دیں۔
سائنس اور ٹیکنالوجی کی وزارت
بھارت میں تحقیق وترقیات اخراجات اور سائنٹفک اشاعتوں میں اضافہ
بھارت سائنٹفک اشاعتوں کے معاملے میں تیسرے مقام پر فائز
نئی دہلی ،یکم مئی2020: تحقیق و ترقیات کے شعبے میں بھارت کے مجموعی اخراجات 2008 سے 2018 کے دوران بطور خاص سرکاری شعبے کی وجہ سے تین گنا اضافے کی وجہ سے ہمکنار ہوئے ہیں اور سائنٹفک اشاعتوں کی تعداد کافی بڑھ گئی ہے، جس کے نتیجے میں ملک بین الاقوامی سطح پر چند سرکردہ ممالک کی صف میں آگیا ہے۔سائنس اینڈ ٹیکنالوجی کے محکمے کے تحت نیشنل سائنس اینڈ ٹیکنالوجی مینجمنٹ انفارمیشن کے ذریعے نیشنل ایس این ٹی سروے 2018 کے اعدادو شمار میں انکشاف کیا گیا ہے کہ مذکورہ ترقی آر اینڈ ڈی میں ہوئے اضافے کے نتیجے میں رونما ہوئی ہے۔ یہ اعدادو شمار 20-2019 پر مبنی ہیں۔
ملک کے لئے تحقیق و ترقیات کے اشارے پر مبنی رپورٹ ایک غیر معمولی اہمیت کی حامل دستاویز ہے، کیونکہ اس کی مدد سے اعلیٰ تعلیم ، تحقیق و ترقیات کی سرگرمیوں اور امداد ، حقوق املاک دانشوراں صنعتی ومسابقتی شعبوں میں شہادت پر مبنی پالیسی سازی اور منصوبہ بندی کا عمل انجام دیا جاتا ہے۔ایک طرف تحقیق و ترقیات کی بنیادی ترقی حوصلہ افزا ہے، یعنی متعدد سائنٹفک اشاعتوں میں عالمی قیادت حاصل ہورہی ہے، تاہم کچھ شعبے ابھی باعث تشویش ہیں، جنہیں مستحکم کیا جانا باقی ہے۔ ان اخیالات کا اظہار ڈی ایس ٹی کے سیکریٹری پروفیسر آشوتوش شرما نے کیا ہے۔
رپورٹ میں کہا گیا ہے کہ اشاعتوں میں اضافے کے ساتھ ملک اب این ایس ایف ڈاٹا بیس کے مطابق تیسرے مقام پر پہنچ گیا ہے۔اسی طریقے سے سائنس اور انجینئرنگ کے شعبوں میں پی ایچ ڈی کے معاملے میں تیسرے مقام پر فائز ہوگیا ہے۔2000 سے فی دس لاکھ آبادی پر محققین کی تعداد دوگنی ہوگئی ہے۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 213.72 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.04 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 52,336 ہے
گذشتہ 24 گھنٹوں میں 4,417 نئے معاملات سامنے آئے
شفایابی کی شرح فی الحال 98.69 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 2.06 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 213.72 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.04 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,325
|
|
دوسری خوراک
|
|
1,01,09,049
|
|
احتیاطی خوراک
|
|
68,17,643
|
|
صف اول کے کارکنان
|
|
پہلی خوراک
|
|
1,84,35,070
|
|
دوسری خوراک
|
|
1,77,03,207
|
|
احتیاطی خوراک
|
|
1,32,64,802
|
|
12 سے 14 سال کی عمر کا گروپ
|
|
پہلی خوراک
|
|
4,04,84,204
|
|
دوسری خوراک
|
|
3,05,22,195
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,17,35,783
|
|
دوسری خوراک
|
|
5,24,94,179
|
|
18سے44برس کی عمرکےگروپ کےافراد
|
|
پہلی خوراک
|
|
56,07,49,340
|
|
دوسری خوراک
|
|
51,37,48,879
|
|
احتیاطی خوراک
|
|
6,95,58,309
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,39,35,950
|
|
دوسری خوراک
|
|
19,64,80,537
|
|
احتیاطی خوراک
|
|
3,81,09,335
|
|
60 سال سے زیادہ عمرکےافراد
|
|
پہلی خوراک
|
|
12,76,04,209
|
|
دوسری خوراک
|
|
12,28,16,146
|
|
احتیاطی خوراک
|
|
4,22,85,453
|
|
احتیاطی خوراک
|
|
17,00,35,542
|
|
کل تعداد
|
|
2,13,72,68,615
ہندوستان میں زیرعلاج مریضوں کی تعداد آج 52,336 ہوگئی جو ملک کے مجموعی پازیٹو معاملات کا 0.12 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.69 فیصد ہے۔گزشتہ 24 گھنٹوں کے دوران 6,032 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,38,86,496 ہے۔
گزشتہ 24 گھنٹوں کے دوران 4,417 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,67,490 ٹیسٹ انجام دیئے گئے۔ ہندوستان میں اس وقت تک مجموعی طور پر 88.77 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 2.06 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.20 فیصد درج کی گئی ہے۔
سٹرک ٹرانسپورٹ اور شاہراہوں کی وزارت
نیشنل ہائی ویز اتھارٹی آف انڈیا
نئی دہلی، 10 فروری 2022:
سڑک نقل و حمل اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب کے تحت یہ اطلاع فراہم کی کہ قانونی چارہ جوئی سے پیدا ہونے والے ہنگامی واجبات کو کم کرنے کے لیے تنازعات کے حل کے عمل کو مضبوط بنایا گیا ہے۔
ثالثی اور مفاہمت  ایکٹ 2015 کی تجاویز کو مدنظر رکھتے ہوئے، این ایچ اے آئی نے تنازعات کو حل کرنے کے عمل کو تیز کرنے کی غرض سے، آزاد ماہرین کی مصالحتی اور تصفیہ کمیٹیاں  قائم کرکے شفاف طریقے سے معاہدہ کے تنازعات کے حل اور تصفیہ کے لیے ایک میکنزم قائم کیا ہے۔چونکہ ثالثی اور عدالت میں زیر التوا مقدمات میں شامل رقم ہنگامی واجبات کا بڑا حصہ بنتی ہیں، اس لیے تنازعات کے جلد از جلد حل کے لیے تیارکیا گیا میکنزم این ایچ اے آئی کے ہنگامی واجبات میں تخفیف لائے گا۔ اب تک تین سی سی آئی ای نے کام شروع کر دیا ہے۔
مالی برس 2022۔23 کے لیے، حکومت نے این ایچ اے آئی کے لیے 59000 کروڑ روپئے کے بقدر کے اضافی بجٹی تعاون کی تخصیص کی اور این ایچ اے آئی کے واجبات میں تخفیف لانے کی غرض سے مجوزہ آئی ای بی آر کی ضرورت میں تخفیف کرکے اسے 0.01 کروڑ روپئے کے بقدر کر دیا۔ حکومت نے اثاثوں کو مالی شکل دینے کے لیے این ایچ اے آئی کے لیے دیگر اختراعی مالی ماڈلس جیسے ٹی او ٹی، آئی این وی آئی ٹی، ایس پی وی کو بھی منظوری دی۔